#### Z á p i s n i c a

**zo zasadnutia Obecného zastupiteľstva Obce Liptovský Peter**

##### konaného dňa 24. 01. 2018

**P r í t o m n í :**  Ing. Anna Papajová, starostka obce

Poslanci: Ing. Ľubomír Belobrad, Ing. Matej Čukan,

Ing. Ján Kamenský, Ing. Milan Kelčík, Miroslav Krčula, Peter Šeďo, Ľubica Uličná, Marek Zachar, Stanislav Žiška

**Neprítomní:**

**Ďalší prítomní:** Júlia Illéšová, zapisovateľka

**P r o g r a m:**

1. Otvorenie
2. Určenie zapisovateľa, overovateľov zápisnice, voľba návrhovej komisie
3. Informácia o plnení uznesení
4. Žiadosť o kúpu pozemku pod rodinným domom č. 169 – Zdenko Nagy a Gabriela Nagyová
5. Žiadosť o odkúpenie pozemku parcely KN-C č. 342 – Ing. Zuzana Habaj a Marián Habaj
6. Návrh Zmluvy o spolupráci medzi obcou a firmou DK - contractors, s.r.o. Poprad
7. Rôzne
8. Interpelácie
9. Návrh na uznesenie
10. Záver

**K bodu č. 1 Otvorenie zasadnutia**

Rokovanie obecného zastupiteľstva otvorila a viedla starostka obce Ing. Anna Papajová. Privítala všetkých prítomných.

Starostka konštatovala, že počet prítomných poslancov je 9 a OZ je uznášania schopné.

**K bodu č. 2 Určenie zapisovateľa, overovateľov zápisnice, voľba návrhovej komisie**

**Overovatelia zápisnice:** Ing. Ján Kamenský, Ľubica Uličná

**Návrhová komisia:**  Miroslav Krčula, Ing. Matej Čukan, Ing. Milan Kelčík

**Zapisovateľka:** Júlia Illéšová

**Uznesenie č. 1/2018**

Obecné zastupiteľstvo Obce Liptovský Peter v súlade s § 11 ods. 4 zákona

č. 369/1990 Zb. o  obecnom zriadení v znení neskorších predpisov

**schvaľuje**

* program rokovania OZ, návrhovú komisiu, overovateľov

**Hlasovanie:** za: 9 poslancov ( Ing. Ľubomír Belobrad, Ing. Matej Čukan, Ing. Ján Kamenský, Ing. Milan Kelčík, Miroslav Krčula, Peter Šeďo, Ľubica Uličná, Marek Zachar, Stanislav Žiška)

proti: 0 poslancov

zdržal sa: 0 poslancov

**SCHVÁLENÝ PROGRAM ROKOVANIA:**

1. Otvorenie
2. Určenie zapisovateľa, overovateľov zápisnice, voľba návrhovej komisie
3. Informácia o plnení uznesení
4. Žiadosť o kúpu pozemku pod rodinným domom č. 169 – Zdenko Nagy a Gabriela Nagyová
5. Žiadosť o odkúpenie pozemku parcely KN-C č. 342 – Ing. Zuzana Habaj a Marián Habaj
6. Návrh Zmluvy o spolupráci medzi obcou a firmou DK - contractors, s.r.o. Poprad
7. Rôzne
8. Interpelácie
9. Návrh na uznesenie
10. Záver

**K bodu č. 3 Informácia o plnení uznesení**

Na predchádzajúcom zasadnutí neboli schválené žiadne ukladacie uznesenia.

**Uznesenie č. 2/2018**

Obecné zastupiteľstvo Obce Liptovský Peter v súlade s § 11 ods. 4 zákona č. 369/1990 Zb. o  obecnom zriadení v znení neskorších predpisov

**berie na vedomie**

informáciu o plnení uznesení

**Hlasovanie:** za: 9 poslancov ( Ing. Ľubomír Belobrad, Ing. Matej Čukan, Ing. Ján Kamenský, Ing. Milan Kelčík, Miroslav Krčula, Peter Šeďo, Ľubica Uličná, Marek Zachar, Stanislav Žiška)

proti: 0 poslancov

zdržal sa: 0 poslancov

**K bodu č. 4 Žiadosť o kúpu pozemku pod rodinným domom č. 169**

**– Zdenko Nagy a Gabriela Nagyová**

P. Zdenko Nagy spolu s manželkou Gabrielou Nagyovou požiadali o odkúpenie pozemku pod rodinným domom č. 169 a pozemkov, ktoré k domu prináležia podľa kúpnej zmluvy uzatvorenej medzi obcou a p. Pačanom, nakoľko tieto pozemky susedia s nehnuteľnosťami v ich vlastníctve. Vzhľadom na túto skutočnosť poslanci OZ súhlasia s priamym predajom uvedených nehnuteľností za cenu, ktorú obec vynaložila na kúpu, a ktorá činí 13 tis. €

**Uznesenie č. 3/2018**

Obecné zastupiteľstvo Obce Liptovský Peter v súlade s § 11 ods. 4 písm. a) zákona č. 369/1990 Zb. o  obecnom zriadení v znení neskorších predpisov

**Schvaľuje**

Priamy predaj nehnuteľností – pozemok parc. č. KNC 338/2 – záhrada o výmere 42 m2, pozemok parc. č. KNC 340 – zastavané plochy a nádvoria o výmere 63 m2, pozemok parcela č. KNC 342 – zastavané plochy a nádvoria o výmere 26 m2 a rodinný dom č. 169 postavený na parcele č. KNC 340 Zdenkovi Nagyovi a Gabriele Nagyovej, rod. Ďumbalovej, obaja bytom Liptovský Peter č. 173 v sume 13 tis. €

**Hlasovanie:** za: 9 poslancov ( Ing. Ľubomír Belobrad, Ing. Matej Čukan, Ing. Ján Kamenský, Ing. Milan Kelčík, Miroslav Krčula, Peter Šeďo, Ľubica Uličná, Marek Zachar, Stanislav Žiška)

proti: 0 poslancov

zdržal sa: 0 poslancov

**K bodu č. 5 Žiadosť o odkúpenie pozemku parcely KN-C č. 342 – Ing. Zuzana Habaj a Marián Habaj**

Ing. Zuzana Habaj spolu s manželom Mariánom Habaj požiadali o odpredaj pozemku, parcely KN-C č. 342, ktorý je vo vlastníctve obce a susedí s nehnuteľnosťou v ich vlastníctve. Obecné zastupiteľstvo rozhodlo predať pozemky (medzi nimi i pozemok KNC 342), ktoré obec nadobudla na základe kúpnej zmluvy so Stanislavom Pačanom v celku. Priamy predaj pozemkov bol schválený záujemcom, ktorí o ne prejavili záujem skôr (viď vyššie).

**K bodu č. 6 Návrh Zmluvy o spolupráci medzi obcou a firmou DK – contractors, s.r.o. Poprad**

Konateľ firmy DK – contractors, s.r.o., Námestie sv. Egídia 61, Poprad Ing. Dolinay Jaroslav požiadal o uzatvorenie zmluvy o spolupráci s obcou, predmetom ktorej je zabezpečenie rýchlejšieho riešenia úloh súvisiacich s realizáciou prestavby budovy bývalej slobodárne. Na základe zmluvy sa obec zaviaže zabezpečiť vydanie všetkých potrebných povolení k realizácii výstavby, poskytnúť konzultácie a poradenstvo a uzatvoriť zmluvu o prenájme pozemkov v okolí nehnuteľnosti, ktoré budú využívané na parkovacie plochy.

V navrhnutej zmluve je nerovnováha medzi právami firmy DOLIDO, s.r.o. a povinnosťami obce, je potrebné vymedziť rozlohu pozemku, ktorý bude predmetom prenájmu. K zmluve boli navrhnuté úpravy podmienok výpovede zmluvy. Návrh si vyžaduje konzultáciu s právnym poradcom. Keďže kúpna zmluva bola uzavretá s p. Dolinayom Jaroslavom, ako fyzickou osobou, ktorý ju následne previedol inou zmluvou na obchodnú spoločnosť DK – contractors, s.r.o. Poprad je potrebné požiadať o stanovisko, ako je zabezpečený prechod práv a povinností vyplývajúcich z kúpnej zmluvy uzatvorenej dňa 16. 06. 2017. Po zapracovaní požiadaviek a pripomienok zo strany obce bude upravená a doplnená zmluva zaslaná poslancom na  hlasovanie per rollam.

Je potrebné zvolať stretnutie na obecnom úrade za prítomnosti všetkých účastníkov stavebného konania - obyvateľov najbližších bytoviek, kde bude predstavený zámer prestavby budovy slobodárne na bytový dom architektom a investorom.

**K bodu č. 7 Rôzne**

V tomto bode rokovania na základe pripravovaných Zmien a doplnkov č. 2 územného plánu obce starostka informovala, že na základe prieskumu a s ohľadom na smernicu o postupe pri zadávaní zákaziek s nízkou hodnotou a bežne dostupných podlimitných zákaziek navrhuje uzatvorenie zmluvy na vyhotovenie Zmien a doplnkov č. 2 územného plánu obce so spracovateľkou Ing. arch. Vlastou Cukorovou a obstarávateľkou Ing. Zuzanou Ištokovou - poslanci OZ nemali námietky

Starostka predložila návrh zmeny rozpočtu rozpočtovým opatrením č. 1/2018. Zmeny boli jednohlasne schválené.

**Uznesenie č. 4/2018**

Obecné zastupiteľstvo Obce Liptovský Peter v súlade s § 11 ods. 4 písm. a zákona č. 369/1990 Zb. o  obecnom zriadení v znení neskorších predpisov

**schvaľuje**

zmeny rozpočtu rozpočtovým opatrením č. 1/2018

**Hlasovanie:** za: 9 poslancov ( Ing. Ľubomír Belobrad, Ing. Matej Čukan, Ing. Ján Kamenský, Ing. Milan Kelčík, Miroslav Krčula, Peter Šeďo, Ľubica Uličná, Marek Zachar, Stanislav Žiška)

proti: 0 poslancov

zdržal sa: 0 poslancov

Starostka informovala prítomných o príprave návrhu projektovej štúdie na rekonštrukciu miestnych komunikácií a na rozšírenie parkovacích plôch v okolí bytových domov 11 – 14, 240 – 243, 401 a 464. Po vypracovaní štúdie táto bude predložená poslancom na pripomienkovanie.

Starostka obce požiadala o zrušenie zámeru priameho predaja majetku obce, schváleného uznesením č. 37/2017 zo dňa 18. 09. 2017, predmetom ktorého boli nasledovné nehnuteľnosti:

Rodinný dom s. č. 44 v obci Liptovský Peter, postavený na „C“ KN parc. č. 636, prísl. rodinného domu a to hospodárska budova bez s. č. postavená na „C“ KN parc. č. 639 ako aj pozemky, na ktorých sa uvedené nehnuteľnosti nachádzajú, vrátane záhrady („C“ KN parc. č. 653) a spoluvlastnícky podiel v 1/6 zo spoločného dvora („C“ KN parc. č. 645). Tieto nehnuteľnosti sú vedené na Okresnom úrade Liptovský Mikuláš, katastrálnom odbore na **liste vlastníctva č. 1593** a na **liste vlastníctva č. 295**

**Uznesenie č. 5/2018**

Obecné zastupiteľstvo Obce Liptovský Peter v súlade s § 11 ods. 4 zákona č. 369/1990 Zb. o  obecnom zriadení v znení neskorších predpisov

**schvaľuje**

zrušenie zámeru priameho predaja majetku obce, schváleného uznesením č. 37/2017 zo dňa 18. 09. 2017, predmetom ktorého boli nasledovné nehnuteľnosti:

Rodinný dom s. č. 44 v obci Liptovský Peter, postavený na „C“ KN parc. č. 636, nachádzajúci sa v spoločnom dvore ako druhý v poradí za domom s. č. 42 a malou prelukou. Ide o prízemný dom pozostávajúci z vnútornej chodby, troch izieb, kuchyne a špajze. Ďalej je predmetom priameho predaja prísl. rodinného domu a to hospodárska budova bez s. č. postavená na „C“ KN parc. č. 639 ako aj pozemky, na ktorých sa uvedené nehnuteľnosti nachádzajú, vrátane záhrady („C“ KN parc. č. 653) a spoluvlastnícky podiel v 1/6 zo spoločného dvora („C“ KN parc. č. 645). Tieto nehnuteľnosti sú vedené na Okresnom úrade Liptovský Mikuláš, katastrálnom odbore na **liste vlastníctva č. 1593** pre obec a kat. úz. Liptovský Peter ako:

Parcely registra „C“

KN parc. č. 636, výmera 99 m2, zastavané plochy a nádvoria

KN parc. č. 639, výmera 38 m2, zastavané plochy a nádvoria

KN parc. č. 653, výmera 225 m2, záhrady

Stavby

S. č. 44 na KN parc. č. 636, rodinný dom

Na KN parc. č. 639, hospodárska budova spoluvlastnícky podiel 1/1-ina,

ďalej na **liste vlastníctva č. 295**

Parcely registra „C“

KN parc. č. 645, výmera 381 m2, zastavané plochy a nádvoria

spoluvlastnícky podiel 1/6-ina.

**Hlasovanie:** za: 9 poslancov ( Ing. Ľubomír Belobrad, Ing. Matej Čukan, Ing. Ján Kamenský, Ing. Milan Kelčík, Miroslav Krčula, Peter Šeďo, Ľubica Uličná, Marek Zachar, Stanislav Žiška)

proti: 0 poslancov

zdržal sa: 0 poslancov

**K bodu č. 8 Interpelácie**

Ing. Ján Kamenský

- navrhol výrobu letákov propagujúcich potrebu a výhody separovaného zberu

- ako zástupca divadelného súboru f \*ACTOR Liptovský Peter predložil žiadosť o dotáciu vo výške 500,- €, ktorá bola jednohlasne schválená

**Uznesenie č. 6/2018**

Obecné zastupiteľstvo Obce Liptovský Peter v súlade s § 11 ods. 4 písm. a zákona č. 369/1990 Zb. o  obecnom zriadení v znení neskorších predpisov

**schvaľuje**

dotáciu vo výške 500,- € pre divadelný súbor f \*ACTOR Liptovský Peter

**Hlasovanie:** za: 9 poslancov ( Ing. Ľubomír Belobrad, Ing. Matej Čukan, Ing. Ján Kamenský, Ing. Milan Kelčík, Miroslav Krčula, Peter Šeďo, Ľubica Uličná, Marek Zachar, Stanislav Žiška)

proti: 0 poslancov

zdržal sa: 0 poslancov

Ľubica Uličná

- informovala o príprave pripomienky murárov – rodákov z obce, slávnostná akadémia sa uskutoční mesiaci jún 2018

Marek Zachar

- upozornil na nesvietiace svietidlo verejného osvetlenia blízko rodinného domu č. 198 (Uličná Danka)

Miroslav Krčula

- preblikuje aj svietidlo pri rodinnom dome č. 74 (Slabej Zdenko)

- rozhlas pri bytovom dome č. 243 hrá nekvalitne, slabo, nie je rozumieť obsah

- v blízkosti budovy kultúrneho domu sú šachty, ktoré je potrebné zasypať kvôli bezpečnosti

- upozornil na vytvárajúcu skládku odpadu na priestranstve pod rodinným domom č. 272 (Miroslav Kermiet)

**K bodu č. 9 Návrh na uznesenie**

Návrhová komisia predložila návrh na uznesenie.

**K bodu č. 10 Záver**

Starostka poďakovala všetkým za účasť a ukončila zasadnutie obecného zastupiteľstva. Zasadnutie bolo ukončené o 19.30 h.

**Zapísala:** Júlia Illéšová

Ing. Anna Papajová

starostka